Legal Document

Category: 982

Text:
2. ΑΠΟΦΑΣΙΣ ΥΦΥΠΟΥΡΓΟΥ ΕΡΓΑΣΙΑΣ Αριθ.65043 της 29 Δεκ. 1939/16 Ιαν.  1940 (ΦΕΚ Β΄ 15) Περί εγκρίσεως καταστατικού Ταμείου Επικουρικής Ασφαλίσεως Προσωπικού των Ανωνύμων Εταιρειών Οινοποιΐας, Ζυθοποιΐας και Οινοπνευματοποιΐας. Έχοντες υπόψη: 1)το άρθρ. 59 παρ. 1 του Α.Ν. της 11 Νοεμ. 1935 «περί Οργανισμού του Υπουργείου Εργασίας» ως τούτο αυθεντικώς ηρμηνεύθη δια του άρθρ. 1 του Α.Ν. υπ’ αριθ. 694/1937 «περί αυθεντικής ερμηνείας, συμπληρώσεως και τροποποιήσεως διατάξεών τινων της ασφαλιστικής νομοθεσίας», 2)Γνώμην του Συμβουλίου Κοινωνικής Ασφαλίσεως (αριθ. πρωτ. 579), αποφασίζομεν: Εγκρίνομεν το επόμενον Καταστατικόν του Ταμείου Επικουρικής Ασφαλίσεως Προσωπικού των Ανωνύμων Εταιρειών Οινοποιΐας, Ζυθοποιΐας και Οινοπνευματοποΐας, εξ άρθρ. 8. ΚΑΤΑΣΤΑΤΙΚΟΝ Του Ταμείου Επικουρικής Ασφαλίσεως Προσωπικού των Ανωνύμων Εταιρειών Οινοποιΐας, Ζυθοποιΐας και Οινοπνευματοποιΐας. Άρθρ.1.-1.Το δια του Α.Ν. 1654/1939 ιδρυθέν Ταμείον Επικουρικής Ασφαλίσεως Προσωπικού των Ανωνύμων Εταιρειών Οινοποιΐας, Ζυθοποιΐας και Οινοπνευματοποιΐας, αποτελεί Νομικόν Πρόσωπον Δημοσίου Δικαίου, εδρεύει εν Αθήναις και υπάγεται υπό την εποπτείαν και έλεγχον του Υπουργείου Εργασίας. 2.Εν τοις επομένοις χάριν συντομίας, θα αποκαλήται το ανωτέρω Ταμείον απλώς «Ταμείον». 3.Σκοπός του Ταμείου είναι η επικουρική ασφάλισις των κατά το επόμενον άρθρον του παρόντος προσώπων και των εξ αυτών ελκόντων δικαιώματα κατά των κινδύνων της αναπηρίας, γήρατος και θανάτου. Άρθρ.2.-«1.Εις την ασφάλισιν του Ταμείου υπάγεται υποχρεωτικώς: α)Άπαν το υπαλληλικόν και εργατοτεχνικόν Προσωπικόν των Α.Ε. Οινοποιΐας, Ζυθοποιϊας, Οινοπνευματοποιίας, Ποτοποιΐας, Βύνης, Αναψυκτικών, Ψυγείων και Παγοποιΐας ως και οι κλητήρες αυτών. Σελ. 1616(β) Τεύχος Ε122-Σελ. 80 β)Άπαν το υπαλληλικόν και εργατοτεχνικόν προσωπικόν ως και οι κλητήρες των μικτών Α.Ε., αι οποίαι έχουν ένα εκ των ανωτέρω Κλάδων και των οποίων το προσωπικόν δεν υπάγεται εις έτερον Επικουρικόν Ταμείον. γ)Οι Διευθυνταί, Γενικοί Διευθυνταί, Εντεταλμένοι Διευθύνοντες ή συμπράττοντες Σύμβουλοι και Διοικηταί των ανωτέρω Εταιρειών των οποίων αι αμοιβαί εξ αυτών υπάγονται εις την φορολογίαν των μισθωτών υπηρεσιών. 2.Πρόσωπα εκ των υπαγομένων το πρώτον, δια του Νόμ. 808/78 εις την ασφάλισιν του Ταμείου, τα οποία έχουν υπερβή το πεντηκοστόν έτος της ηλικίας των κατά την έναρξιν ισχύος αυτού (1.2.1979), δύνανται δι’ αιτήσεώς των υποβαλλομένης μέχρι της 31.1.1980 και μη υποκειμένης εις ανάκλησιν, να εξαιρεθούν της υποχρεωτικής ασφαλίσεως του Ταμείου, επιστρεφομένων ατόκως τυχόν καταβληθεισών εισφορών εργοδότου και ησφαλισμένου. 3.Εις τους υπό της παρ. 2 του παρόντος άρθρου ησφαλισμένους ο μέχρι της 31 Ιαν. 1979 χρόνος υπηρεσίας, εφ’ όσον δεν υπελογίσθη εις την απονομή ετέρας Επικουρικής συντάξεως και υπό την προϋπόθεσιν ότι ο ησφαλισμένος συνεπλήρωσε 5ετή πραγματικήν εν ασφαλίσει υπηρεσίαν, αναγνωρίζεται ως συντάξιμος τοιούτος. Εν ουδεμιά περιπτώσει επιτρέπεται η αναγνώρισης υπηρεσίας ανωτέρας των 10 ετών. 39.Ν.ν.2 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 323 Η ανωτέρω προϋπηρεσία αναγνωρίζεται ως συντάξιμος δι’ αποφάσεως του Διοικητικού Συμβουλίου κατόπιν αιτήσεως των ενδιαφερομένων, υποβαλλομένης τω Ταμείω εντός ανατρεπτικής προθεσμίας ενός (1) έτους από της συμπληρώσεως της πενταετούς (5) πραγματικής υπηρεσίας. Ο υπολογισμός και η εξαγορά του ούτω αναγνωριζομένου χρόνου προϋπηρεσίας πραγματοποιείται κατά τας διατάξεις της παρ. 4 του άρθρ. 2 του Κανονισμού Παροχών. 4.Άπασαι αι γενικαί και ειδικαί διατάξεις, υφ’ ων διέπεται η οικονομική και ασφαλιστική Οργάνωσις του Ταμείου, εφαρμόζονται αναλόγως και επί των προσώπων των υπαγομένων το πρώτον δια του Νόμ. 808/78 εις την ασφάλισιν του Ταμείου. 5.Πάσα αμφισβήτησις περί της υπαγωγής ή μη εις την ασφάλισιν του Ταμείου κατηγορίας τινός εργαζομένων ή προσώπου τινός, επιλύεται δι’ αποφάσεως του Υπουργού Κοινωνικών Υπηρεσιών μετά γνώμην του Συμβουλίου Κοινωνικής Ασφαλείας» «6.Αι διατάξεις της παρ. 3 του παρόντος άρθρου εφαρμόζονται και επί των ασφαλισμένων των υπαχθέντων εις την ασφάλισιν του Ταμείου, προ της ισχύος του Νόμ. 808/78, οι οποίοι είχαν υπερβή το 50όν έτος της ηλικίας των την 31.1.79 και είχαν αποκτήσει την υπαλληλικήν ιδιότητα μέχρι προ πέντε ετών από της ημερομηνίας αυτής». Η παρ. 6 προστέθηκε από την παρ. 1 της 110/3/1601/23 Ιουλ. –4 Σεπτ. 1979 (ΦΕΚ Β΄ 743) απόφ. Υπ. Κοιν. Υπηρεσιών. Το άρθρ. 2 τροποποιήθηκε ως άνω από την παρ. 1 της 110/3/245/9-28 Φεβρ. 1979 (ΦΕΚ Β΄ 195) απόφ. Υπ. Κοιν. Υπηρεσιών. Άρθρ.3.-«1.Το Ταμείον διοικείται υπό εξαμελούς Δ.Σ. αποτελουμένου. α)Εκ του Προέδρου. β)Εξ 1 υπαλλήλου του Υπουργείου Εργασίας. γ)Εξ 1 μέλους εκ της τάξεως των εργοδοτών. δ)Εκ 2 μελών εκ της τάξεως των ησφαλισμένων. ε)Εξ 1 προσώπου έχοντος πείραν εις τα θέματα της Κοιν. Πολιτικής. 2.Ο Πρόεδρος μετά του αναπληρωτού του ως μέλους, ορίζεται εκ προσώπων εχόντων ειδίκευσιν εις τα θέματα της Κοινωνικής Πολιτικής ή γενικωτέραν δράσιν εις τον τομέα τούτον. Αποκλείεται ο διορισμός ως Προέδρου του Δ.Σ. προσώπου έχοντος την ιδιότητα του Προέδρου του Δ.Σ. ετέρου Οργανισμού Κοινωνικής Πολιτικής, υπαλλήλων Ν.Π.Δ.Δ. υπαγομένων υπό των έλεγχον και την εποπτείαν του Υπουργείου Εργασίας και δημοσίων υπαλλήλων εν γένει. 3.Άπαντα τα μέλη του Συμβουλίου και ο Πρόεδρος αυτού διορίζονται μετ’ ισαρίθμων αναπληρωτών αυτών εχόντων τας ιδιότητας των αναπληρουμένων δι’ αποφάσεως του Υπουργού Εργασίας δημοσιευομένης εις την Εφημερίδα της Κυβερνήσεως επί τριετεί θητεία. Τα εξ ησφαλισμένων μέλη και οι αναπληρωταί τούτων λαμβάνονται εκ πίνακος περιλαμβάνοντος διπλάσιον αριθμόν υποψηφίων (τακτικών και αναπληρωματικών) υποβαλλομένων είτε παρά της Γ.Σ.Ε.Ε. είτε υπό των οικείων Εργατικών Κέντρων, είτε υπό των οικείων Εργατοϋπαλληλικών ή άλλων εκπροσωπευτικών κατά Κλάδον Οργανώσεων των παρά τω Ταμείω ησφαλισμένων εντός 10 ημερών αφ’ ης ζητηθή παρά του Υπουργού Εργασίας. Το εξ εργοδοτών μέλος και ο αναπληρωτής τούτου, λαμβάνεται εκ πίνακος υποβαλλομένου εντός της άνω προθεσμίας υπό των οικείων Επιμελητηρίων ή των οικείων εργοδοτικών επαγγελματικών ή άλλων συναφών κατά Κλάδον εκπροσωπευτικών Οργανώσεων και περιλαμβάνοντος διπλάσιον αριθμόν διοριστέου μέλους (τακτικού και αναπληρωματικού). Η επιλογή των εργατικών και εργοδοτικών Οργανώσεων αίτινες θα υποδείξουν κατά τ’ ανωτέρω τους εκπροσώπους των, απόκειται εις την ελευθέραν κρίσιν του Υπουργού της Εργασίας, δυναμένου ν’ απευθυνθή εις μίαν ή πλείονας εξ αυτών. Εν περιπτώσει μη εγκαίρου υποβολής των ανωτέρω πινάκων ο Υπουργός Εργασίας προβαίνει εις τον διορισμόν των αντιπροσώπων των ησφαλισμένων και εργοδοτών κατά την κρίσιν του». Αι παρ. 1-3 αντικατεστάθησαν ως άνω δια της υπ’ αριθ. 71007 της 8/17 Αυγ. 1964 αποφ. Υπ. Εργασίας (ΦΕΚ Β΄ 326). 4.Το Δ. Συμβούλιον του Ταμείου εκλέγει εις την πρώτην αυτού Συνεδρίασιν καθ’ εκάστην νέαν συγκρότησίν του μεταξύ των υπό στοιχ. δ΄ της παρ. 1 μελών του ένα Αντιπρόεδρον δια μυστικής ψηφοφορίας των παρόντων μελών αυτού. Ο Αντιπρόεδρος διατηρεί το αξίωμα αυτού εφ’ όσον διατηρεί την ιδιότητα του μέλους. Εν περιπτώσει εκπτώσεως θανάτου ή οπωσδήποτε αποχωρήσεως εκ του Συμβουλίου του Αντιπροέδρου αυτού ενεργείται νέα εκλογή δια τον υπόλοιπον χρόνον της θητείας του εκπεσόντος, αποβιώσαντος ή αποχωρήσαντος Αντιπροέδρου. 5.Εις τας Συνεδριάσεις του Δ.Σ. του Ταμείου και των παρ’ αυτώ λειτουργουσών επιτροπών παρίσταται άνευ ψήφου Κυβερνητικός Επίτροπος. Ο Κυβερνητικός Επίτροπος δικαιούται να λαμβάνη τον λόγον επί παντός θέματος να υποβάλλη προτάσεις και να ζητή εντός 48 ωρών από της λήψεώς της, την αναστολήν εκτελέσεως πάσης αποφάσεως του Δ. Συμβουλίου ή των ανωτέρω Επιτροπών, ην ήθελεν κρίνει ως αντικειμένην προς τας διατάξεις κειμένων Νόμων, Δ/των και Υπουργικών αποφάσεων των διεπουσών την λειτουργίαν του Ταμείου. (Αντί για τη σελ. 1617) Σελ. 1617(α) Τεύχος Ε122-Σελ. 81 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 39.Ν.ν.2 324 Επί διαφωνίας του Κ. Επιτρόπου προς απόφασιν Επιτροπής αποφαίνεται κατά πρώτον βαθμόν το Δ.Σ. του Ταμείου, του Επιτρόπου δυναμένου να επιμείνη επί της διαφωνίας του, εφόσον το Δ.Σ. ήθελε συμφωνήσεις προς την απόφασιν της Επιτροπής. Αι αποφάσεις του Δ.Σ. ων εζητήθη η αναστολή εκτελέσεως παρά του Κ. Επιτρόπου δεν εκτελούνται μέχρις ου επί τη αιτήσει του Δ.Σ. υποβαλλομένη υπό του Προέδρου τούτου ή του Κυβ. Επιτρόπου, άρη την διαφωνίαν απόφασις του Υπουργού Εργασίας, ήτις είναι υποχρεωτική δια το Ταμείον. Εις περίπτωσιν καθ’ ην ο Υπουργός Εργασίας δεν ήθελεν κοινοποιήσει εις το Ταμείον την επί της διαφωνίας απόφασίν του εντός 15 ημερών  από της λήψεως της σχετικής αιτήσεως του Κυβερ. Επιτρόπου ή του Δ.Σ. τούτο δύναται να αποφασίση την εκτέλεσιν της εφ’ ης η διαφωνία αποφάσεως. Ο Κυβ. Επίτροπος δύναται να αναστέλλη εφ’ άπαξ μέχρι της επομένης συνεδριάσεως και την εκτέλεσιν οιασδήποτε αποφάσεως του Δ.Σ. δι’ ην ήθελε διατυπώσει ητιολογημένας επιφυλάξεις αναφερομένας εις ουσιώδη συμφέροντα του Ταμείου ή εις γενικώτερα κρατικά συμφέροντα. Εν τη περιπτώσει ταύτη το Δ.Σ. του Ταμείου δύναται εις επομένην αυτού Συνεδρίασιν δια της πλειοψηφίας των δύο τρίτων τουλάχιστον του συνόλου των μελών του να διατάξη την εκτέλεσιν της ανασταλείσης αποφάσεως και διαφωνούντος του Κυβ. Επιτρόπου. Ο Κυβ. Επίτροπος δύναται να αναστέλλη δια τους αυτούς λόγους και αποφάσεις των Επιτροπών, της διαφωνίας επιλυομένης εν τη περιπτώσει ταύτη υπό του Δ.Σ. του Ταμείου όπερ δύναται δια της πλειοψηφίας των δύο τρίτων τουλάχιστον του συνόλου των μελών του να διατάξη την εκτέλεσιν της αποφάσεως και διαφωνούντος του Κυβ. Επιτρόπου. Ο Κυβ. Επίτροπος και ο αναπληρωτής αυτού διορίζονται δια πράξεως του Υπουργού Εργασίας εκ των παρά τω Υπουργείω Εργασίας υπηρετούντων επί βαθμώ Τμηματάρχου β΄ τάξεως και άνω υπαλλήλων αυτού, καλείται δε πάντοτε επί ποινή ακυρότητος της συνεδριάσεως εις πάσας τας συνεδριάσεις του Δ.Σ. και των παρά τω Ταμείω λειτουργουσών Επιτροπών. Η θητεία του ούτω διοριζομένου Κυβερνητικού Επιτρόπου και του αναπληρωτού του είναι η αυτή με την των μελών του Δ.Σ. 6.«Το Δ.Σ. ευρίσκεται εν απαρτία παρόντων τουλάχιστον 5 μελών εν οις ο Πρόεδρος ή ο αναπληρών τούτον Αντιπρόεδρος και λαμβάνει αποφάσεις δια της πλειοψηφίας των παρόντων εν ισοψηφία νικώσης της ψήφου του Προέδρου. Εν περιπτώσει θανάτου ή εκπτώσεως μέλους τινός λόγω απωλείας της ιδιότητος υφ’ ην διωρίσθη, το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία. Σελ. 1618(α) Τεύχος Ε122-Σελ. 82 Εντός της υπό της παρ. 3 του άρθρ. 8 του Νόμ. 4346/64 οριζομένης προθεσμίας θέλουν διορισθή δι’ αποφάσεως του Υπουργού Εργασίας ο Πρόεδρος, ο Κυβερνητικός Επίτροπος, τα λοιπά μέλη του Δ.Σ. ως και ο Γραμματεύς μετά των αναπληρωτών των, συμφώνως προς τας διατάξεις της παρούσης και επί τη υπό ταύτης προβλεπομένη θητεία. Μέχρι του διορισμού του νέου Δ.Σ. το ήδη υφιστάμενον νομίμως συνέρχεται και συνεδριάζει». Η παρ. 6 αντικατεστάθη ως άνω δια της υπ’ αριθ. 71007 της 8/17 Αυγ. 1964 αποφ. Υπ. Εργασίας (ΦΕΚ Β΄ 326). 7.Χρέη Γραμματέως του Δ.Σ. του Ταμείου εκτελεί είς των υπαλλήλων του Υπουργείου Εργασίας ή του Ταμείου οριζόμενος μετά του αναπληρωτού του δια πράξεως του Υπουργού Εργασίας. Εν περιπτώσει απουσίας ή κωλύματος του γραμματέως και του αναπληρωτού του, χρέη Γραμματέως εκτελεί είς των υπαλλήλων του Ταμείου οριζόμενος υπό του Προέδρου του Δ.Σ. 8.(Μεταβατική διάταξις). Το άρθρ. 3 ετροποποιήθη ως άνω δια της υπ’ αριθ. 1610/Σ.57 της 3/20 Φεβρ. 1953 αποφ. Υπ. Εργ. (ΦΕΚ Β΄ 37). 39.Ν.ν.2 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 325 Άρθρ.4.-Δεν διορίζεται ουδέ δύναται ν’ αποτελή τακτικόν μέλος ή αναπληρωματικόν μέλος του Διοικητικού Συμβουλίου. α)Ο μη συμπληρώσας το 25ον έτος της ηλικίας του. β)Ο ανίκανος να αναλάβη δημόσιον λειτούργημα και ο δυνάμει οριστικού βουλεύματος παραπεμφθείς επί κακουργήματι ή ατιμωτικώ τινι πλημμελήματι ή οπωσδήποτε καταδικασθείς δυνάμει των άρθρ. 21 και 22 του ποινικού Νόμου εις βαθμόν πλημμελήματος. γ)Ο μη έχων ή παύσας να έχη οριστικώς την ιδιότητα υφ’ ην διωρίσθη. Δια τους ανωτέρω λόγους τα τακτικά και αναπληρωματικά μέλη εκπίπτουσι του αξιώματός των αποφάσει του Υφυπουργού Εργασίας. Δύναται ο Υφυπουργός της Εργασίας, κατόπιν προτάσεως του Διοικητικού Συμβουλίου, να προβή εις έκπτωσιν παντός μέλους του Διοικητικού Συμβουλίου, το οποίον ήθελεν απουσιάσει αδικαιολογήτως επί τρεις συνεχείς συνεδριάσεις. (Τα μέλη του Διοικητικού Συμβουλίου και οι αναπληρωταί αυτών διορίζονται επί διετεί θητεία πλην του Δημοσίου υπαλλήλου, ούτινος η θητεία ορίζεται μονοετής). Ήδη ισχύει η διάταξις της παρ. 3 του άρθρ. 3. Εν περιπτώσει μη διορισμού αντικαταστάτου, κατά την λήξιν της θητείας μέλους τινός, η θητεία αυτού παρατείνεται μέχρι του διορισμού του αντικαταστάτου του, ουχί όμως και πέραν των τριών μηνών από της λήξεως της θητείας του. Τα εις αντικατάστασιν εκπιπτόντων ή οπωσδήποτε αποχωρούντων διοριζόμενα τακτικά ή αναπληρωματικά μέλη, διορίζονται δια τον υπόλοιπον χρόνον της θητείας των εκπεσόντων ή αποχωρησάντων μελών του Συμβουλίου. Άρθρ.5.-«1.Το Διοικητικόν Συμβούλιον συνεδριάζει μετά πρόσκλησιν του Προέδρου αυτού ή τούτου κωλυομένου του αναπληρούντος αυτόν Αντιπροέδρου, τακτικώς μεν άπαξ της εβδομάδος εκτάκτως δε οσάκις ήθελε παραστή προς τούτο, κατά την κρίσιν του Προέδρου, ανάγκη ή ήθελον ζητήσει τούτο τρία τουλάχιστον μέλη αυτού. Δύναται το Διοικητικόν Συμβούλιον δι’ αποφάσεώς του να ορίζη ωρισμένας ημέρας τακτικών συνεδριάσεων. Αι διατάξεις του παρόντος Καταστατικού περί καταβολής παγία κατά μήνα ή κατά συνεδρίασιν αμοιβής ή αποζημιώσεως δια συμμετοχήν υφ’ οιανδήποτε ιδιότητα εις πάσης φύσεως συμβούλια ή Επιτροπάς του Ταμείου, δεν έχουσιν εφαρμογήν από 1ης Ιαν. 1958 δια τους κεκτημένους την ιδιότητα του Δημοσίου Υπαλλήλου ή του Υπαλλήλου Ν.Π.Δ.Δ. εφ’ όσον ούτοι δικαιούνται την υπό των οικείων Υπουργικών αποφάσεων καθορισμένων εκάστοτε εξόδων κινήσεως δια την αυτήν υπηρεσιακήν απασχόλησιν». Η παρ. 1 ετροποποιήθη ως άνω δια της υπ’ αριθ. 47290/Σ.492 της 25 Ιουν. /4 Ιουλ. 1963 αποφ. Υπ. Εργ. (ΦΕΚ Β΄ 295). 2.Εις τα μέλη του Διοικητικού Συμβουλίου παρέχεται δι’ εκάστην συνεδρίασιν, εις ην έλαβον μέρος αποζημίωσις δρχ. (150). Εις τον Πρόεδρον χορηγείται και παγία αποζημίωσις εκ δραχ. (1000) μηνιαίως. 3.Αι αμειβόμεναι συνεδριάσεις δεν δύνανται να υπερβούν τας (τέσσαρας) κατά μήνα. 4.(Χρέη Γραμματέως του Διοικητικού Συμβουλίου εκτελεί είς των υπαλλήλων του Υφυπουργείου Εργασίας ή του Ταμείου, οριζόμενος δια πράξεως του Υφυπουργού Εργασίας). Βλ. ήδη ανωτέρω άρθρ. 3 παρ. 7. Η αποζημίωσις τούτου ορίζεται εις δραχ. (400) κατά μήνα. Αι εν ταις παρ. 2-4 αποζημιώσεις καθορίζονται ήδη δι’ Υπουργικών αποφάσεων. «5.Η πρόσκλησις εις συνεδρίασιν κοινοποιείται εις τα μέλη επί αποδείξει τουλάχιστον μίαν ημέραν προ της ημέρας καθ’ ην θα λάβη χώραν η συνεδρίασις, επιτρεπομένης της συντομεύσεως της προθεσμίας ταύτης μόνον εις περίπτωσιν επειγούσης ανάγκης επαρκώς ητιολογημένης παρά του Προέδρου ενώπιον του Διοικητικού Συμβουλίου». Η παρ. 5 ετροποποιήθη ως άνω δια της υπ’ αριθ. 47290/Σ.492 της 25 Ιουν. /4 Ιουλ. 1963 αποφ. Υπ. Εργ. (ΦΕΚ Β΄ 295). 6.Μετά της προσκλήσεως εις συνεδρίασιν συναποστέλλεται εις τα μέλη και η ημερησία διάταξις την οποίαν καταρτίζει ο Πρόεδρος, όστις υποχρεούται να περιλάβη εν αυτή και τα θέματα τα υποδειχθέντα εις αυτόν εγγράφως προ τριών τουλάχιστον ημερών παρά δύο τουλάχιστον μελών του Διοικητικού Συμβουλίου. 7.Το Διοικητικόν Συμβούλιον δικαιούται να αποφασίζη την αναγραφήν θέματός τινος εις την ημερησίαν διάταξιν της επομένης συνεδριάσεως. 8.Θέμα μη αναγραφέν εν τη ημερησία διατάξει, δύναται αποφάσει του Διοικητικού Συμβουλίου, να συζητηθή κατά την αυτήν συνεδρίασιν, απόφασις όμως επ’ αυτού δεν δύναται να ληφθή, εφ’ όσον δεν είναι παρόντα πάντα τα μέλη ή εφ’ όσον παρά πάντων των Σελ. 1619 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 39.Ν.ν.2 326 παρισταμένων κατά την συνεδρίασιν μελών δεν ήθελεν αναγνωρισθή, ότι πρόκειται περί επειγούσης ανάγκης. 9.(Το Διοικητικόν Συμβούλιον ευρίσκεται εν απαρτία παρόντων τουλάχιστον 4 μελών, εν οις ο Πρόεδρος ή ο Αντιπρόεδρος και λαμβάνει αποφάσεις δια της πλειοψηφίας των παρόντων και δια ψήφων ουχί ολιγωτέρων των τριών εν ισοψηφία υπερισχυούσης της γνώμης υπέρ της οποίας εδόθη η ψήφος του Προέδρου, εκτός οσάκις η ψηφοφορία είναι μυστική, οπότε η πρότασις θεωρείται απορριφθείσα). Ήδη ισχύει η διάταξις του άρθρ. 3 παρ. 6 του παρόντος. 10.Αι ψηφοφορίαι εν τω Διοικητικώ Συμβουλίω είναι πάντοτε φανεραί πλην προκειμένου περί προσωπικών ζητημάτων. 11.Περί των εν τω Διοικητικώ Συμβουλίω συζητήσεων και των λαμβανομένων αποφάσεων τηρούνται, μερίμνη του προϊσταμένου της υπηρεσίας του Ταμείου και του Γραμματέως του Διοικητικού Συμβουλίου, συνοπτικά πρακτικά, άτινα υπογράφονται παρά τούτου, του Προέδρου και των κατά την συνεδρίασιν παραστάντων μελών. 12.Αι αποφάσεις του Διοικητικού Συμβουλίου δεν εκτελούνται προ της επικυρώσεως παρά τούτου, εν τη επομένη συνεδριάσει των πρακτικών της συνεδριάσεως, καθ’ ην ελήφθησαν. Άρθρ.6.-1.Το Διοικητικόν Συμβούλιον διοικεί το Ταμείον και διαχειρίζεται την περιουσίαν αυτού, ειδικώτερον, εγκρίνει τον ετήσιον προϋπολογισμόν και απολογισμόν του Ταμείου και το μαθηματικόν αυτού ισοζύγιον, μεριμνά δια την κανονικήν είσπραξιν των πόρων αυτού, αποφασίζει περί απονομής των παροχών και μεριμνά δια την ταχείαν και κανονικήν χορήγησιν αυτών, αποφασίζει περί της τοποθετήσεως των κεφαλαίων, της εκποιήσεως, υποθηκεύσεως και ενεχυριάσεως των περιουσιακών στοιχείων του Ταμείου, εγκρίσει του Υφυπουργού Εργασίας, συμβιβάζεται ή παραιτείται από του δικαστικού αγώνος, διορίζει, προάγει και απολύει το προσωπικόν κατά τας σχετικάς διατάξεις του Εσωτερικού Κανονισμού, εγκρινομένου κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας ως τούτο αυθεντικώς ηρμηνεύθη δια του άρθρ. 1 του Α.Ν. 694/1937, έχει την ανωτέραν διεύθυνσιν και παρακολούθησιν επί των υπηρεσιών του Ταμείου δια του Προέδρου και λαμβάνει μέτρα προς βελτίωσιν και αρτιωτέραν εκπλήρωσιν των σκοπών αυτού. «Το ΔΣ. του Ταμείου δύναται να συνιστά τριμελή Μόνιμον Επιτροπήν εκ μελών του οριζομένων υπ’ αυτού. Σελ. 1620 Έργων της Επιτροπής έσται, ο έλεγχος των υποβαλλομένων δικαιολογητικών παροχών, αναγνωρίσεως και εξαγοράς προϋπηρεσίας των περί υπαγωγής εις την ασφάλισιν αιτήσεων, η διενέργεια των πάσης φύσεως προμηθειών ως και η εισήγησις επί παντός θέματος παραπεμπομένου εις αυτήν υπό του Δ.Σ. Χρέη Εισηγητού και Γραμματέως της Επιτροπής εκτελούν υπάλληλοι του Ταμείου οριζόμενοι υπό του Δ. Συμβουλίου. Ο αριθμός των κατά μήνα αμειβομένων συνεδριάσεων δεν δύναται να υπερβή τας 4». Το ανωτέρω εντός «» δεύτερον εδάφιον προσετέθη δια της υπ’ αριθ. 47387/Σ.1258, της 21 Οκτ. /14 Νοεμ. 1952 αποφ. Υπ. Εργ. (ΦΕΚ Β΄ 237). 2.Το Ταμείον δεν δεσμεύεται έναντι τρίτων ειμή μόνον δι’ αποφάσεως του Διοικητικού Συμβουλίου αυτού. 3.Ο Πρόεδρος του Διοικητικού Συμβουλίου, τούτου δε κωλυομένου ο Αντιπρόεδρος, διευθύνει τας συνεδριάσεις του Συμβουλίου, επιμελείται της εκτελέσεως των αποφάσεων αυτού, εκπροσωπεί το Ταμείον εξωδίκως και δικαστικώς και διορίζει τους προς τούτο αναγκαίους πληρεξουσίους δικηγόρους, αλληλογραφεί επ’ ονόματι του Ταμείου και παραλαμβάνει τα εις αυτό κοινοποιούμενα έγγραφα. Δύναται αποφάσει του Διοικ. Συμβουλίου η εκπροσώπησις του Ταμείου ν’ ανατίθεται εις έτερον μέλος του Διοικ. Συμβουλίου ή τον Προϊστάμενον της Υπηρεσίας του Ταμείου. 4.(Προσωρινής ισχύος). 5.Επιτρέπεται, όπως το αναγκαίον προσωπικόν δια την διεξαγωγήν της υπηρεσίας του Ταμείου, λαμβάνεται εξ υπαλλήλων των Εταιρειών δι’ αποφάσεως τούτων παρά τω Ταμείων, οπότε η μισθοδοσία αυτών βαρύνει τας Εταιρείας. 39.Ν.ν.2 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 327 Άρθρ.7.-«1.Πόροι του Ταμείου είναι: α)Εισφορά εκάστου ησφαλισμένου ποσοστόν 3% επί των πάσης φύσεως μηνιαίων αποδοχών του». Το εδάφ. α΄ ετροποποιήθη ως άνω δια της υπ’ αριθ. 47290/Σ.492 της 25 Ιουν. /4 Ιουλ. 1963 αποφ. Υπ. Εργ. (ΦΕΚ Β΄ 295). β)Ισότοπος συνεισφορά των Εταιρειών. Δυνάμει των άρθρ. 6 και 12 Νόμ. 3213/1955 «περί τροποποιήσεως και συμπληρώσεως των διατάξεων περί μέτρων προστασίας της Επαρχιακής Βιομηχανίας» (τόμ. 13 σελ. 86,01) αι εισφοραί εργοδοτών και ησφαλισμένων επί των επαρχιακών βιομηχανικών και βιοτεχνικών επιχειρήσεων μειούνται: α)κατά 10% επί των εις την ηπειρωτικήν επαρχιακήν περιοχήν της χώρας συμπεριλαμβανομένης και της Ευβοίας και β)κατά 20% προκειμένου περί των εις τας νήσους τοιούτων. γ)Αι τακτικαί πρόσοδοι της περιουσίας του Ταμείου, και  δ)Πάσα πρόσοδος προσερχομένη εκ χαριστικής αιτίας. Δια του Κ.Δ. 23 Μαΐου /18 Σεπτ. 1942 (ΦΕΚ Α΄ 239), ωρίσθη ότι αι εν τοις εδαφ. α) και β) της παρ. 1 του παρόντος άρθρου οριζόμεναι εισφοραί των ησφαλισμένων και των εργοδοτών, μη καταβαλλόμεναι εμπροθέσμως συμφώνως προς τας καταστατικάς διατάξεις του Ταμείου, εισπράττονται αναγκαστικώς κατά τας διατάξεις του Νόμου περί εισπράξεως δημοσίων εσόδων. 2.Αι τυχόν όμως παρά των Εταιρειών γενόμεναι εκ χαριστικής αιτίας προσφοραί πέραν της κατά τα άνω υποχρεωτικής εισφοράς των διατίθενται αποκλειστικώς υπέρ των υπαλλήλων της προσφερούσης Εταιρείας προς επαύξησιν των παροχών των. «3.Η υποχρέωσις προς καταβολήν των ανωτέρω εισφορών άρχεται από της ημέρας της ισχύος του Α.Ν. 1654/39, καταργουμένης πάσης αντιθέτου διατάξεως του καταστατικού ήτις θεωρείται ως μηδέποτε ισχύσασα. Η παρ. 3 αντικατεστάθη ως άνω δια της υπ’ αριθ. 35197 της 10/19 Ιουλ. 1940 αποφ. Υπ. Εργασίας (ΦΕΚ Β΄ 156). 4.«Η εκ 3% εισφορά εκάστου ησφαλισμένου παρακρατείται υπό των Εταιρειών και υπ’ ευθύνη αυτών, υποχρεουμένων όπως καταβάλλουσι ταύτην, ομού μετά της βαρυνούσης αυτάς ισοπόσου εισφοράς εντός του επομένου μηνός εις μίαν ή πλείονας των δι’ αποφάσεως του Δ.Σ. οριζομένων Τραπεζών Εθνικής, Ελλάδος, Κτηματικής, Εμπορικής, Εμπορικής Πίστεως, Λαϊκής ή Ιονικής, προτιμωμένων επί ίσοις όροις της Εθνικής Τραπέζης Ελλάδος, εφ’ όσον ισχύει το υπέρ ταύτης προνόμιον, εκτός εάν, άλλως ορίζεται υπό της κειμένης νομοθεσίας. Κατά την κατάθεσιν των εν λόγω εισφορών, αι εταιρείαι υποχρεούνται όπως υποβάλλωσιν εις την μετά του Ταμείου συναλλασομένην Τράπεζαν και έν αντίγραφον μισθοδοτικής καταστάσεως των υπό τούτων απασχολουμένων ησφαλισμένων εμφαινούσης τα ονοματεπώνυμα αυτών, τα πραγματοποιηθέντα ημερομίσθια και τας πάσης φύσεως αποδοχάς των. Η Τράπεζα υποχρεούται να αποστέλλη την ως άνω κατάστασιν εις το Ταμείον μετά των λοιπών δικαιολογητικών». Η παρ. 4 τροποποηθείσα δια της υπ’ αριθ. 39422/Σ.443 της 2/14 Ιουλ. 1956 αποφ. Υπ. Εργασίας (ΦΕΚ Β΄ 137) ετροποποιήθη εκ νέου ως άνω δια της υπ’ αριθ. 2033/Σ.116 της 12 Φεβρ. / 5 Μαρτ. 1969 αποφ. Υπ. Κοινωνικών Υπηρεσιών (ΦΕΚ Β΄ 153). Περί της επιβαρύνσεως των καθυστερουμένων εισφορών προς άπαντας τους Οργανισμούς Κοινων. Ασφαλίσεως βλ. Π.Υ.Σ. 92/1956 κυρωθείσαν δια του Ν.Δ. 3762/1957 (τόμ. 15Β σελ. 144,07), και άρθρ. 3 του αυτού Ν.Δ/τος (σελ. 144,12). 5.«α)Αι εταιρείαι υποχρεούνται να θέσωσιν εις ην διάθεσιν των εντεταλμένων οργάνων του Ταμείου, τα πρωτότυπα των υπογεγραμμένων υπό των δικαιούχων μισθοδοτικών καταστάσεων και το μισθολόγιον του Ι.Κ.Α. να παρέχωσι δε οιανδήποτε πληροφορίαν και παν έτερον στοιχείον απαιτούμενον δια την εξακρίβωσιν του αριθμού των εκάστοτε υπακτέων εις την ασφάλισιν προσώπων, του χρόνου προσλήψεως και απασχολήσεως εκάστου τούτων, του ύψους των αποδοχών και των καταβλητέων εισφορών». β)Εν περιπτώσει αρνήσεως των Εταιρειών όπως συμμορφωθώσι προς τας απορρεούσας υποχρεώσεις εκ του προηγουμένου εδαφίου ο αριθμός των υπαγομένων εις την ασφάλισιν του Ταμείου προσώπων το ύψος των αποδοχών και ο χρόνος προσλήψεως και απασχολήσεως αυτών καθορίζονται κατά την κρίσιν του Δ.Σ. του Ταμείου δι’ αποφάσεως αυτού. γ)Κατά της ανωτέρω αποφάσεως του Δ.Σ. επιτρέπεται η υποβολή αιτήσεως αναθεωρήσεως ενώπιον του Δ.Σ. υπό της εχούσης έννομον συμφέρον Εταιρείας εντός 2μήνου ανατρεπτικής προθεσμίας από της κοινοποιήσεως αυτής. Η επί της αιτήσεως απόφασις του Δ.Σ. είτε δεχομένη ολικώς, είτε δεχομένη εν μέρει, είτε απορρίπτουσα την αίτησιν, δέον να αιτιολογήται επαρκώς. (Αντί για τη σελ. 1621(β) Σελ. 1621(γ) Τεύχος Ε122-Σελ. 83 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 39.Ν.ν.2 328 δ)Η άσκησις της κατά τ’ ανωτέρω αιτήσεως αναθεωρήσεως δεν αναστέλλει την είσπραξιν των καθυστερουμένων εισφορών. «ε)Αι εκτός της τέως Διοικήσεως Πρωτευούσης Εταιρείαι υποχρεούνται να αποστέλλωσιν ανά τρίμηνον, ήτοι κατά τους μήνας Ιανουάριον, Απρίλιον, Ιούλιον και Οκτώβριον, εκάστου έτους καταστάσεις, θεωρημένας υπό της οικείας Επιθεωρήσεως Εργασίας, εις ας να αναγράφηται η ειδικότης ενός εκάστου των υπ’ αυτών απασχολουμένων προσώπων. ς)Το Δ.Σ. δύναται να διατάξη, οσάκις κρίνη σκόπιμον τον άμεσον έλεγχον υπό των προς τούτο εντεταλμένων οργάνων του Ταμείου και εις τας εκτός της τέως Διοικήσεως Πρωτευούσης Εταιρείας. ζ)Οι Εργοδόται εις πάσαν πρόσληψιν ή απόλυσιν μισθωτού εκ των εις την ασφάλισιν του Ταμείου υπαγομένων υποχρεούνται να αναγγέλωσιν εντός μηνός από της προσλήψεως ή απολύσεως εις τούτο την ακριβή ημερομηνίαν ταύτης ως επίσης και να παρέχωσιν εγγράφως πάσαν υπό του Ταμείου αιτουμένην πληροφορίαν δια μισθωτούς, οίτινες έπαυσαν απασχολούμενοι παρ’ αυτοίς». Η παρ. 5 προστεθείσα δια της υπ’ αριθ. 45422/Σ.507 της 24 Οκτ. /4 Νοεμ. 1960 αποφ. Υπ. Εργ. (ΦΕΚ Β΄ 458), ετροποποιήθη ως άνω δια της υπ’ αριθ. 48212/716 της 6/25 Ιουλ. 1962 αποφ. Υπ. Εργ. (ΦΕΚ Β΄ 258). Τα εδάφ. α και ε ετροποποιήθησαν εκ νέου ως άνω και τα εδάφ. ς΄ και ζ΄ προσετέθησαν δια της υπ’ αριθ. 100856/Σ.773 της 20 Απρ. /11 Μαΐου 1966 ομοίας (ΦΕΚ Β΄ 298). «6.α)Εισφοραί μη καταβληθείσαι εντός της προθεσμίας της παρ. 4 του παρόντος άρθρου επιβαρύνονται δια προσθέτου τέλους ίσου προς 1% ανά δεκαήμερον καθυστερήσεως, εφαρμοζομένων των διατάξεων του άρθρ. 3 του Ν.Δ. 3762/1957. β)Ι.Απαιτήσεις του Ταμείου εκ καθυστερουμένων εισφορών και συνεισφορών εργοδοτών μετά των προσθέτων τελών και λοιπών προσαυξήσεων εισπράττονται κατά τας ισχυούσας εκάστοτε διατάξεις του Κώδικος περί Εισπράξεως Δημοσίων Εσόδων. 2.Τίτλους δια την είσπραξιν των καθυστερουμένων εισφορών, διενεργουμένων παρ’ οργάνων οριζομένων υπό του Ταμείου, αποτελούν αι αποφάσεις του Διοικητικού Συμβουλίου αυτού, εκδιδόμεναι επί τη βάσει είτε μισθοδοτικών Καταστάσεων, υποβαλλομένων υπό των εργοδοτών, μετά βεβαιώσεως των οφειλών παρ’ αρμοδίου οργάνου του Ταμείου, είτε συγκεντρωτικών καταστάσεων, συντασσομένων υπό του ως άνω οργάνου του Ταμείου. Αι τοιαύται αποφάσεις, κεχωρισμένως δι’ ένα έκαστον των οφειλετών, επικυρούσαι τας βεβαιώσεις των οφειλών καθορίζουν το εισπρακτέον ποσόν, τας προσθέτους επιβαρύνσεις, την αιτίαν της οφειλής, και την χρονικήν περίοδον εις ην αύτη ανάγεται. Σελ. 1622(γ) Τεύχος Ε122-Σελ. 84 3.Αντίγραφον της ως άνω αποφάσεως μετά της βεβαιωτικής καταστάσεως και ατομική πρόσκλησις προς πληρωμήν κοινοποιούνται προς τον οφειλέτην όστις εν αμφισβητήσει δικαιούται εντός προθεσμίας της οριζομένης υπό του εδαφ. γ της παρ. 5 του άρθρ. 7 του καταστατικού του Ταμείου, να ζητήση την αναθεώρησιν της ως άνω αποφάσεως ενώπιον του Δ.Σ. του Ταμείου κατά την συζήτησιν της οποίας ειδοποιούμενος προ 5 τουλάχιστον ημερών, δύναται να παραστή είτε αυτοπροσώπως, είτε δια πληρεξουσίου». Η παρ. 6 προστέθηκε από την παρ. 2 της 110/3/245/9-28 Φεβρ. 1979 (ΦΕΚ Β΄ 195) απόφ. Υπ. Κοιν. Υπηρεσιών. Μεταβατική Διάταξις Άρθρ.8.-Το Διοικητικόν Συμβούλιον του Ταμείου οφείλει όπως εντός εξαμήνου από του διορισμού του, προβή εις την σύνταξιν Κανονισμού ρυθμίζοντος τον τρόπον της οργανώσεως και λειτουργίας εν γένει του Ταμείου, τας της επενδύσεως των διαθεσίμων κεφαλαίων αυτού, τα της αναγνωρίσεως και εξαγοράς της προϋπηρεσίας των ήδη εργαζομένων υπαλλήλων τον καθορισμόν των χορηγητέων εις τους ησφαλισμένους παροχών, ως και της προϋποθέσεως της χορηγήσεως αυτών. Ο Κανονισμός ούτος εγκριθήσεται κατά την διαδικασίαν του άρθρ. 59 του Α.Ν. της 11ης Νοεμ. 1935 «περί Οργανισμού του Υπουργείου Εργασίας», ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 περί αυθεντικής ερμηνείας, συμπληρώσεως και τροποποιήσεως διατάξεών τινων της ασφαλιστικής νομοθεσίας». 39.Ν.ν.2 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 329